इस राज्य में कोरोना से मिली थोड़ी राहत, 3860 लोगों ने संक्रमण को दी मात | News Track Live, NewsTrack Hindi 1
इस राज्य में कोरोना से मिली थोड़ी राहत, 3860 लोगों ने संक्रमण को दी मात
Aug 02 2020 01:22 PM
बेंगलूरु: कर्नाटक में कोरोना को हराकर अपने निवास लौटने वाले लोगों का आंकड़ा निरंतर बढ़ रहा है. जहां शुक्रवार को 3130 संक्रमित ठीक होकर निवास लौटे थे. वहीं, शनिवार को 3,860 लोगों को डिस्चार्ज कर दिया गया. गुरुवार को 3,793 संक्रमितों को स्वस्थ होने के बाद हॉस्पिटल से डिस्चार्ज कार दिया गया.
शनिवार को प्रदेश में नए कोरोना मरीजों का आंकड़ा 5,172 रहा. वहीं, राजधानी बेंगलूरु में कोरोना के1852 नए मरीज मिले हैं. शनिवार को प्रदेश में कोरोना के कुल केसों का आंकड़ा 129287 पहुंच गया. इनमें से 53,648 लोग ठीक होकर घर लौट गए हैं. प्रदेश में कोरोना के 73,219 सक्रीय केस हैं. प्रदेश में शनिवार को कुल 98 कोरोना मरीजों की मृत्यु हो गई इनमें से 27 लोगों की मृत्यु बेंगलूरु में हुई है.
बता दें की बेंगलूरु शहरी डिस्ट्रिक्ट में कुल सक्रीय केसों का आंकड़ा 37,760 हो गया है. डिस्ट्रिक्ट में शनिवार को 1683 मरीज ठीक होकर घर लौटे हैं. शहर में अभी तक कोरोना वायरस के वजह से 1056 लोगों की जान जा चुकी है. स्वास्थ्य विभाग के मुतबिक बेंगलूरु शहरी डिस्ट्रिक्ट में 1852, मैसूरु जिले में 365,बेल्लारी जिले में 269, कलबुर्गी में 219, बेलगावी में 219, धारवाड़ जिले में 184, हासन जिले में 146, दक्षिण कन्नड़ जिले में 139, उडुपी जिले में 136, बागलकोट जिले में 134, विजयपुर में 129, शिवमोग्गा जिले में 119, रायचूर जिले में 109, दावणगेरे में 108, कोप्पल जिले में 107, तुमकुरू में 99 कोरोना के मरीज मिले है. इसके अलावा बेंगलूरु शहरी जिले में 338 संक्रमितों समेत प्रदेश में कुल 602 मरीज आईसीयू में एडमिट हैं. धारवाड़ डिस्ट्रिक्ट में 39, कोप्पल में 19, कलबुर्गी में 21 मरीज आईसीयू में एडमिट हैं.
coroan death in bangalore
bangalore latest updates
bangalore corona recovered patient